ڇڄڙا (قمبر)

ديھ ڇڄڙا  سنڌ جي ضلعي قمبر شھدادڪوٽ جي قمبر تعلقي جي ھڪ ديھ جو نالو آهي جيڪا لاکا تپي ۾ واقع آهي.

تاريخ
بورڊ آف روينيو سنڌ جي برٽش انڊيا واري دؤر جي ديھ واري نقشي مطابق ھن ديھ جي ڏکڻ اوڀر واري حصي ۾ قمبر شھر واقع ھيو. ديھ جي اتر اوڀر ۾ ڳوٺ ڇڄڙا واقع ھيو. ان کان سواء مختلف مقام: بھرام وارو مقام، قمبر شھر جو لئي وارو مقام، سنارن جو مقام پڻ واقع ھيا. ڦٽل نور واھ ۽ ڪلري ڊسٽري پڻ ھن ديھ مان گذرندڙ ھيا. ھاڻي بہ ھن ديھ ۾ ساڳيو ڳوٺ ڇڄڙا ۽ قمبر شھر واقع آھن. ڳوٺ ڇڄڙا ۾ ڇڄڙا، ڀٽا ۽ ميمڻ ذات جا ماڻھو رھندڙ آھن. قمبر شھر جو لاڙڪاڻو باء پاس وارو رھائشي حصو ھن ديھ ۾ واقع آهي.


جاگرافي 
ھن ديھ جي اتر ۾ ديھ وڌا ۽ ديھ ڪمال خان، اوڀر ۾ ديھ ننگر ھڪڙو، ڏکڻ ۾ ديھ  قمبر ۽ اولھ ۾ ديھ  لاکا واقع آهن.  ھن ديھ جي مڪمل روينيو سروي ٿيل آهي. ھن ديھ مان شھدادڪوٽ لاڙڪاڻو روڊ ۽ ريلوي لائين گذرندڙ آھن. نور واھ پڻ ھن ديھ مان گذري ٿو.

آبادي
2017 جي آدمشماري مطابق ھن ديھ جي ڳوٺن جي ڪل آبادي 6,416 ھئي جيڪا 1,181 خاندانن تي مشتمل ھئي..

حوالا

زمرو:قنبر تعلقو
زمرو:قنبر تعلقي جون ديھون
زمرو:قمبر شهدادڪوٽ ضلعي جون ديھون